**Наредба за условията и реда за записване, отписване и преместване на деца в общинските детски градини на територията на община Благоевград и Приложение № 1 и 2 като неразделна част от наредбата**

**РАЗДЕЛ I.** **ОБЩИ ПОЛОЖЕНИЯ**

**Чл.1.** С тази Наредба се определя редът и условията за записване, отписване, преместване на деца в общинските детските градини на територията на Община Благоевград.

**Чл.2.** Настоящата Наредба обхваща всички процеси по кандидатстване, класиране, записване, преместване и отписване на децата от детските градини на територията на община Благоевград.

**Чл.3.** **/1/** Детските градини са институции в системата на предучилищното и училищно образование, в които се отглеждат, възпитават, социализират и обучават деца от 3 /три/-годишна възраст до постъпването им в първи клас.

**/2/** В детските градини може да се откриват яслени групи за отглеждане на деца от 10-месечна възраст до три годишна възраст.

**/3/** За предучилищното образование по преценка на родителите и/или при липса на яслена група в съответното населено място, както и при наличие на свободни места в детските градини, може да постъпят и деца, навършили две години към началото на учебната година на постъпване /чл. 57, ал. 2 от ЗПУО/.

**/4/** С Решение на Общински съвет се определят детските градини в които да се разкриват яслени групи.

**/5/** Предучилищното образование е задължително от учебната година, която е с начало в годината на навършване на 5-годишна възраст на детето съгласно чл. 67, ал.1 и ал. 2 от ЗПУО.

**Чл.4.** Предучилищното образование се организира във възрастови групи, /съгласно чл. 62 от ЗПУО/ както следва:

***1. първа възрастова група- 3-4 годишни, а в случаите на чл. 3, ал. 2 – 2-4 годишни;***

***2. втора възрастова група- 4-5 годишни;***

***3. трета подготвителна възрастова група- 5-6 годишни;***

***4. четвърта подготвителна възрастова група- 6-7 годишни*.**

**Чл.5.** Децата, които са на възраст по- голяма или равна на 10 месеца и по- малка от 3 /три/ години през текущата календарна година, участват в класиране за яслена група в детска градина определена с решение на общински съвет.

**Чл.6.** Деца, които навършват 3 /три/ години през текущата календарна година, участват в класиране за първа възрастова група.

**Чл.7.** Децата въввсички възрастови групи се приемат целогодишно, при наличието на свободни места.

**Чл.8.** Постъпването и записването на децата в детските заведения на територията на Община Благоевград се осъществява по желание на родителите/настойниците, както и лица, при които са настанени за отглеждане деца по реда на чл. 26 от Закона за закрила на детето, а именно;

* близки/роднини
* приемни семейства

**РАЗДЕЛ II.** **УСЛОВИЯ ЗА ЗАПИСВАНЕ НА ДЕЦАТА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА БЛАГОЕВГРАД**

**Чл.9.** Приемът на децата в детските заведения се осъществява при спазването на разпоредбите на Закона за предучилищно и училищно образование - ЗПУО (в сила от 01.08.2016 год.), Наредба № 5 за предучилищното образование от 03.06.2016 г. (Обн. - ДВ, бр. 46 от 17.06.2016 г., в сила от 01.08.2016 г.), Наредба № 1 от 23.01.2009 г. (изм. и доп. ДВ, бр. 59 от 04.08.2015 г.) за обучението на деца със специални образователни потребности и/или хронични заболявания, Наредба № 3 от 05.02.2007 г. на Министерството на здравеопазването за здравните изисквания към детските градини (изм. ДВ, бр. 85 от 2012 г.) и Наредба № 26 от 2008 г. (изм. ДВ, бр.24 от 2009 г. и бр. 36 от 2011 г.) за устройството и дейността на детските ясли и детските кухни и здравните изисквания към тях на МЗ.

**Чл.10.** Записването, отписването и преместването в общинските детски градини за целодневната организация по чл.14 от Наредба №5 от 03.06.2016г., се извършват съгласно Наредба на общинския съвет.

**Чл.11.** Свободни места в детските градини са местата в рамките на определения брой групи и брой на децата в група, които се определя от директора след съгласуване с педагогическия съвет /ПС/ в съответствие с държавния образователен стандарт за финансиране на институциите и с държавния образователен стандарт за физическата среда и информационното и библиотечно осигуряване на общинските детски градини /чл. 60, ал.1 и ал. 3 от ЗПУО/.

**Чл.12.** Свободни места за прием в детските градини през учебната година се обявяват от директора на съответната детска градина на информационните табла на детските заведения, непосредствено след освобождаването на мястото.

**Чл.13.** Детските градини на територията на Община Благоевград осигуряват целодневната организация за възпитание, социализация, обучение и отглеждане на децата в рамките на 12 астрономически часа на ден, като началният час на сутрешния прием и крайният час за изпращане на децата за деня се определят с Правилника за дейността на детската градина.

**Чл.14.** При намаляване броя на децата през учебната година под 12 в група и под 6 за изнесените групи към детски градини се преструктурират с друга такава, след заповед на директора на детската градина с цел създаване на рационализация и организация за използване на финансови и човешки ресурси.

**ОРГАНИЗАЦИЯ НА ПРИЕМА В ДЕТСКИТЕ ЗАВЕДЕНИЯ НА ТЕРИТОРИЯТА НА ОБЩИНА БЛАГОЕВГРАД**

**А. ЗАДЪЛЖИТЕЛНИ ДОКУМЕНТИ**

**Чл.15.** Приемът на децата се извършва по документи в съответното общинско детско заведение, приети от директора или упълномощено от него лице.

**Чл.16.** Документи за прием, които съдържат лични данни на кандидата и родителя/настойника, подлежат на защита съгласно Инструкция за определяне на реда за обработване и защита на лични данни, или друг акт на администратора на лични данни.

**Чл.17.** В детските градини децата се приемат с подадено заявление /по образец/ за постъпване и представяне на оригинал от акта за раждане на детето/децата, като ксерокопието остава в детското заведение.

**Чл.18.** При подаване на документите подателя получава задължително пореден номер за регистрация, издаден от детското заведение.

**Чл.19.** В детските ясли приемането на заявлението се извършва целогодишно.

**Чл. 20.** Съдържание на заявлението /Приложение № 1/:

* лични данни на подателя-родител/настойник

-Трите имена на родителя/настойника или на лицето, при което е настанено дете за отглеждане по реда на чл. 26 от Закона за закрила на детето- близки/роднини, приемно семейство

-Актуален адрес и телефон за връзка

* Данни за детето

-Трите имена на детето

-ЕГН

-Детето посещава/не посещава детска ясла или яслена група в детска градина

* Данни за родителите

-Месторабота на родителите

-Брой деца в семейството

* Предимства при кандидатстване

-Критерии, даващи предимство при кандидатстване

-Документи, удостоверяващи предимство/предимства на детето

* Деклариране на информирано съгласие за предоставяне на факти и лични данни във връзка с подаденото заявление за прием
* Родители, които кандидатстват в повече от едно заведение, задължително посочват това в заявлението си;

**Чл.21.** (1) При постъпване на детето в детското заведение, към заявлението се прилагат документи съгласно чл. 4, ал. 2 от Наредба № 3 (Обн. ДВ. бр. 85 от 6 Ноември 2012 г.) за здравните изисквания към детските градини:

1. копие от акта за раждане на детето;

2. здравно- профилактична карта на детето, попълнена от личния лекар;

3. еднократен отрицателен резултат от изследване за патогенни чревни бактерии и чревни паразити, извършено не по- рано от 15 дни преди постъпване на детето в детската градина;

4. изследвания на кръв и урина, извършени в едноседмичен срок преди постъпване на детето в детската градина;

5. данни от личния лекар, че на детето са извършени задължителните имунизации за възрастта съгласно Наредба № 15 от 2005г. за имунизациите в Република България (ДВ, бр. 45 от 2005 г.);

6. медицинска бележка от личния лекар за липсата на контакт със заразно болен, издадена не по- рано от 3 дни преди постъпване на детето в детската градина.

(2) Деца, на които не са извършени задължителните имунизации за възрастта, могат да се приемат в детска градина, когато са налице трайни противопоказания за имунизирането им и са освободени по реда на Наредба № 15 от 2005 г. за имунизациите в Република България.

(3) При отсъствие на детето от детската градина за повече от 30 дни по епидемични показания се представя еднократен отрицателен резултат от изследване за патогенни чревни бактерии, а при отсъствие за повече от 2 месеца - еднократен отрицателен резултат за чревни паразити съгласно Наредба № 5 от 2006г. за диагностиката, профилактиката и контрола на местните паразитози (ДВ, бр. 40 от 2006 г.).

(4) При отсъствие на детето от детската градина за повече от 10 дни се представя медицинска бележка от личния лекар за липсата на контакт със заразно болен.

**Чл.22.** Документите, с които се удостоверява предимство, са посочени в таблица към раздел **Б. Критерии, т.1.**

**Чл.23.** Родителят/настойникът представя изискуемите документи доказващи предимство при подаване на заявлението за прием.

**Чл.24.** При непредставяне на документ за ползване на предимство, класирането на детето се извършва по общия ред.

**Чл.25.** Родителите/настойниците се запознават срещу подпис с Правилника за дейността на детската градина.

**Б. КРИТЕРИИ:**

1. Критериите, които се използват при кандидатстване за прием в детски градини са следните:

А: *ОБЩИ КРИТЕРИИ*

 Б: *СОЦИАЛНИ КРИТЕРИИ*

*Копията на представените документи се сверяват с оригиналните документи, заверяват се от длъжностното лице (ЗАС) в съответното детско заведение и се прилагат като неразделна част към подаденото заявление за прием.*

***Забележка:*** Деца със специални образователни потребности /СОП/ и хронични заболявания се приемат в детското заведение с прeдимство преди всички останали, след предоставяне на необходимите документи /чл.192, ал.1, т.2 от ЗПУО/.

1. Децата, които посещават яслени групи в детски градини, се приемат в първа група на детското заведение, без да участват в класирането.
2. Всички деца, които не ползват предимство се приемат, както следва;
* Деца на работещи родители по реда на входящия номер
* Деца на неработещи родители по реда на входящия номер

**В. ДЕЙНОСТИ:**

1. Приемът на децата в детските градини на Община Благоевград се извършва по настоящите правила, като графикът на дейностите се актуализират за всяка нова учебна година (нов прием) със заповед на кмета на община Благоевград - до 31 януари на текущата година.

* Обявяване на приема в детските градини на Община Благоевград през текущата година – брой групи и брой деца от директорите на детските заведения - до 29 януари на текущата година.
* Изготвяне на заповед за назначаване на комисия по приема на деца в детското заведение **-** от 26 до 28 февруари на текущата година.
* Подаване на заявления за прием в детското заведение – от 15 март до 10 април на текущата година.
* Попълване на протокол, утвърден от директора, с класираните заявления, отговарящи на изискванията за прием в детското заведение и представяне на същите за проверка с цел идентифициране на деца, приети в повече от едно детско заведение от Сектор ,,Информационно и техническо обслужване“ при Община Благоевград **-** до 25 април на текущата година.
* Уведомяване на родителите за дублиран прием на деца в повече от едно детско заведение на територията на община чрез списък и/или телефонно обаждане **-** до 30 април на текущата година.

2. Изтегляне на подаденото заявление и приложените документи от детското заведение/детските заведения, в което/които детето не е прието или е на по- ниско ниво в йерархията на желанията за прием **-** до 3 май на текущата година.

3. Изготвяне и утвърждаване на списъците с приетите деца при реализирания прием в детското заведение на първи етап на класиране - до 10 май на текущата година.

4. Записване на детето в предпочитаното детско заведение, за което е набрало минималния бал за класиране, чрез подаване на декларация по образец **-** до 16 май на текущата година.

5. Обявяване на незаетите места след първи етап на класиране – до 20 май на текущата година.

6. Попълване на незаетите места след първи етап на класиране **-** 23 май на текущата година.

7. Изготвяне и утвърждаване на списъците с приетите деца при реализирания прием в детското заведение на втори етап на класиране - до 29 май на текущата година.

8. Попълване на незаетите или освободени места в групите на детското заведение – до 31 май на текущата година.

9. Децата, приети в първа възрастова група на Детските градини постъпват в детското заведение от 01.09. до 15.09. на текущата година.

10. Приемането на децата в детските ясли е целогодишно и се извършва от 01. 09 на текущата година при наличие на свободни места.

11. Децата се изписват от детските ясли от 1 септември в годината, в която навършват тригодишна възраст, или по желание на родителите преди този срок.

12. Децата от Детските градини се изписват от детското заведение от 1 септември за постъпване в първи клас.

13. Новоприетите деца в първа група, които не постъпят до 15.09 на текущата година без уважителна причина, отпадат от списъчния състав на детското заведение.

14. Освободените места се обявяват на електронната страница на Община Благоевград и в детското заведение до 19.09 на текущата година.

15. В Детските градини при наличие на свободни места деца се приемат целогодишно.

**РАЗДЕЛ III.** **УСЛОВИЯ ЗА ОТПИСВАНЕ НА ДЕЦАТА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА БЛАГОЕВГРАД**

**Чл.26.** Децата в детските градини на територията на община Благоевград се отписват:

1. по желание на родителите/настойниците със заявление до директора;

2. децата от детските градини се изписват от детското заведение по желанието на родителите, но не по-късно от 1 септември в годината на постъпването им в първи клас.

**Чл.27.** Отписването се отразява задължително от директора на детската градина, съгласно нормативната уредба и след издаване на на служебна бележка за платена такса.

**РАЗДЕЛ IV.** **УСЛОВИЯ ЗА ПРЕМЕСТВАНЕ НА ДЕЦАТА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА БЛАГОЕВГРАД**

**Чл.28.** Преместване на дете от едно детско заведение в друго може да се осъществи при наличие на свободно място в другите детски градини на територията на Община Благоевград, при подадено писмено заявление на родителя/настойника. */изискването след издаване на служебна бележка за платена такса.- отменено с решение №1793/13.11.2017 г. на Административен съд – Благоевград/*

**Чл.29.** Преместването на децата от яслената в градинска група се извършва при навършване на 3/три/ годишна възраст в началото на учебната година при формирането на групите в детската градина.

**РАЗДЕЛ V. ПРЕХОДНИ И ЗАКЛЮЧИТЕЛНИ РАЗПОРЕДБИ**

**§1.** Настоящата Наредба за условията и реда за записване, отписване и преместване на деца в общински детски градини на територията на Община Благоевград има за цел да регулират приема на децата в ДГ.

**§2.** Директорите на детските заведение са задължени да поставят настоящите правила на видно място за информация на родителите.

**§3.** Учебната година в предучилищното образование съгласно чл. 63, ал. 2 от ЗПУО започва на 15 септември до 31 май на следващата календарна година. Неучебното време без основни форми на педагогическо взаимодействие е в периода от 1 юни до 14 септември. Посещението на децата в детските градини се организира след писмено заявено желание от родителите.

**§4.** Наредбата е приета на заседание на Общински съвет Благоевград с решение № 390 по Протокол № 17 от 30.09.2016 година и влиза в сила от 01.09.2016 година. Същата, може да бъде променяна или допълвана при необходимост с решение на Общински съвет Благоевград.

**§5.** Актуализиране на правилата за прием се извършват при промяна на нормативната уредба.

**§6**. Когато фиксирания краен срок по дейностите включва почивен ден/дни, срокът изтича в първия работен ден.

**§7.** Приложения по образци и формуляри:

* 1. Заявление за прием (*Приложение 1)*
	2. Декларация за записване (*Приложение 2*)

***Приложение 1***

***ВХ. № …………. / ……… 20….. г.***

**ДО**

**ДИРЕКТОРА**

**НА** .............................................

**ГР.** ............................................

***ЗАЯВЛЕНИЕ***

 **за прием в детски заведения**

 **на територията на ОБЩИНА БЛАГОЕВГРАД – 20 …. г.**

|  |
| --- |
| **I. ЛИЧНИ ДАННИ НА ПОДАТЕЛЯ (родител / настойник )** |
| **От:** (трите имена) |   |
| **Адрес:**(постоянен адрес по лична карта на един от родителите, или адресна карта по настоящ адрес) | Град ……………………………..…….....ул. ......................................................... № ....ж.к. .................................................... бл. ......вх. ......... ет. ........ ап. .......... | **Телефон** |
|  |
| **E-mail** (незадължително) |
| .....................**@** .......................... |
| **II. ДАННИ ЗА ДЕТЕТО** |
| **Трите имена на детето:** |  | **ЕГН/ЛНЧ** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

 |
| **В момента детето посещава /не посещава/ детска ясла №**   **град …………………………**   |
| **III. ДАННИ ЗА РОДИТЕЛИТЕ** |
| **Майка:** |  | **Баща:** |  |
| **Месторабота:** |  | **Месторабота:** |  |
| **Длъжност:** |  | **Длъжност:** |  |
| **Сл. телефон:** |  | **Сл. телефон:** |  |
|  |
| **Брой деца в семейството:****/с думи/** |  |

|  |
| --- |
| **ІV. ПРЕДИМСТВА**Отбележете и представетенеобходимите документи, доказващи предимство |
| 1. Деца на родители, живеещи в района на детското заведение – *Документ за адресна регистрация - Лична карта* или *Удостоверение за настоящ адрес* |  |
| 2. Деца, които имат брат или сестра, вече приети в детското заведение и ще продължат обучението си и през следващата учебна година |  |
| 3. Деца, на които поне единият от родителите е редовен студент – *Удостоверение*, издадено от съответното Висше училище, че родителят е редовен студент, към датата на подаване на заявлението |  |
| 4. Дете на служител в детската градина |  |
| 5. Деца на родители, чиято месторабота е в района на детското заведение – *Документ* от местоработата на родителя/настойника |  |
| 6. Деца-сираци – Препис извлечение от *Акт за смърт* *на родителите* |  |
| 7. Деца-полусираци – Препис извлечение от *Акт за смърт* *на родител* |  |
| 8. Деца, настанени за отглеждане по реда на чл. 26 от Закон за закрила на детето при близки и роднини, или приемни семейства – *Съдебно решение* или *Заповед за настаняване* на директора на Дирекция “Социално подпомагане” |  |
| 9. Деца на многодетни семейства с три и повече деца от едно домакинство – *Удостоверения за семейно положение* – съпруг/съпруга и деца |  |
| 10. Деца - близнаци – *Удостоверение за раждане* |  |
| 11. Деца, на които поне един от родителите е с трайно намалена работоспособност 70 или над 70 % – *Решение на ТЕЛК* |  |
| 12. Деца със специални образователни потребности и хронични заболявания – *Становище* *на Екипа за комплексно педагогическо оценяване* при РУО и/или *решение на ТЕЛК* |  |

**Отбележете предимствата с Х**

**ДЕКЛАРИРАМ:**

1. Запознат/а/ съм с правилата за приемане на деца в детските заведения на територията на Oбщина Благоевград.

2. Информиран/а/ съм, че всички предоставени данни са лични по смисъла на ЗЗЛД и като такива попадат под специален режим на защита.

3. Подал/а/ съм заявление за прием и в други детски заведения на Община Благоевград, както следва:

* ………………………………………………………………………………….
* ………………………………………………………………………………….
* ………………………………………………………………………………….

**Подал заявлението:**

**Дата:** ...................... **20…… г. Подпис:** .................

**Час:** ……………

**Приел заявлението:**

**Дата:** ...................... **20…… г.**

**Час:** ……………

…………………………………. ……………..

(име, фамилия) (подпис)

***Приложение № 2***

**ДЕКЛАРАЦИЯ**

От..............................................................................................................

(Трите имена на родителя/настойника)

....................................................................................................................

/адрес/

 Декларирам,че детето ми .................................................................................,

родено на ....................................., ще бъде записано и ще посещава

**ДГ ,,** .............................................“.............................................................................

**ДАТА:** ......................... **20** ……. **г. ДЕКЛАРАТОР:** ............................

/подпис/